मृदा
काली मिट्टी कपास के उत्पादन के लिए सबसे उत्तम मानी जाती है। इसके अलावा काली मिट्टी में चावल की खेती भी अच्छी होती है। काली मिट्टी में मसूर, चना, खेसाड़ी की भी अच्छी उपज होती है।
शुष्कभूमि कृषि
बारानी खेती में अन्तराशस्य तथा मिलवां फसल बाेना लाभदायक रहता है। विभिन्न फसलाें काे अलग-अलग कतारों में एक निश्चित अनुपात में बाेना चाहिये। उपयुक्त अन्तराशस्य लेने से मुख्य फसल की उपज पर कोई प्रतिकूल प्रभाव नहीं पड़ता व लाभ में वृद्धि होती है तथा सूखे के कुप्रभाव से भी बचा जा सकता है। अन्तराशस्य हेतु एक फसल अधिक ऊंचाई वाली हो, दूसरी कम ऊंचाई वाली या एक फसल गहरी जड़ वाली तथा दूसरी कम गहारी जड़ों वाली होनी चाहिए। खाद्यान्न फसल की कतारों के बीच एक पंक्ति दलहनी फसल की बोई जा सकती है। रबी में सरसों, चना व अलसी की बुवाई करें। ढलवा खेंतों में खाद्यान्न व तिलहनी फसलों को एक के बाद दूसरी पट्टी में ढाल के विपरीत बोना चाहिए, इससे पानी को खेत में रोकने में मदद मिलेगी तथा विभिन्न वर्ग की फसलें भूमि के अलग-अलग स्तर से नमी व पोषक तत्व ग्रहण करेंगी।